དམིགས་པ་ལ་སེམས་མངོན་པར་འདུ་བྱེད་པའི་མཚན་ཉིད་ཅན་སེམས་དང་མཚུངས་ལྡན་གྱི་འདུ་བྱེད་སེམས་བྱུང་རྣམས་ཏེ།སེམས་ནི་དོན་གྱི་ངོ་བོ་དང༌།སེམས་བྱུང་དོན་གྱི་ཁྱད་པར་རིག་པ་སྟེ།ཕན་ཚུན་རྟེན་དབང་པོ་དང༌།དམིགས་པ་ཡུལ་དང༌།རྣམ་པ་འཛིན་སྟངས།དུས་ཅིག་ཆར།རྫས་རིགས་འདྲ་གྲངས་མཉམ་སྟེ་མིག་ཤེས་རྫས་གཅིག་པ་ན་འཁོར་ཚོར་བའང་རྫས་གཅིག་པ་ལྟ་བུ་སྟེ་མཚུངས་པ་ལྔས་རྗེས་སུ་འབྲང་ཞིང་ལྡན་པ་ངོ་བོ་གཅིག་ལ་ལྡོག་པས་དབྱེ་བ་དང༌།མཚུངས་ལྡན་མིན་པའི་འདུ་བྱེད་ཐོབ་པ་སོགས་ལྡན་མིན་འདུ་བྱེད་རྣམས་སོ།།